《初夏杂兴四首 其三》
宋代·方一夔

作计吟诗逐故贫，欺人鬼子转情亲。案头日饮三升墨，铛底时空五合陈。

烧麦旋教供野饭，贯杨准拟买溪鳞。苏君端为无田出，近日田多更累人。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。